**ΑΔΑ: ΩΑΣΙΟΡΡ3-ΤΨΑ**

**Αρ.Πρωτ.: 2123/9.4.21**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για την προμήθεια και εγκατάσταση τριών (3) μονάδων καθαρισμού – απολύμανσης αέρα για την αποτροπή διάδοσης CVID-19 στους χώρους του Γ.Ν. Θήρας»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

**β. Την με Αρ. Πρωτ.2029/06.04.2021 εισήγηση της Τεχνικής Υπηρεσίας του Γ.Ν. Θήρας .**

Προϋπολογισθείσα δαπάνη: **Επτά χιλιάδες τετρακόσια ευρώ (7.400,00 € ) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 9 Απριλίου 2021 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ**  **ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ**  **ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: [supplies@santorini-hospital.gr](mailto:supplies@santorini-hospital.gr) και στο fax: 2286035459 | 14 Απριλίου 2021 | Τετάρτη | 13:00 μ.μ. |

**ΠΕΡΙΓΡΑΦΗ ΕΡΓΟΥ**

Αντικείμενο της πρόσκλησης είναι η συλλογή προσφορών για την προμήθεια και την εγκατάσταση τριών (3) μονάδων καθαρισμού – απολύμανσης αέρα για την αποτροπή διάδοσης COVID-19 στους παρακάτω χώρους του Γ.Ν. Θήρας:

1. Τμήμα Επειγόντων Περιστατικών (αίθουσα αναμονής)
2. Μονάδα Τ.Ν.
3. Αίθουσα αναμονής Εξωτερικών Ιατρείων.

Η μονάδα καθαρισμού/απολύμανσης αέρα πρέπει να πληροί τις εξής προδιαγραφές:

* Να είναι επαγγελματικού – βιομηχανικού τύπου και να πραγματοποιεί συνεχόμενη ανανέωση του αέρα και συνεχόμενη μείωση του ιικού φορτίου του χώρου καθώς και μείωση σωματιδίων σκόνης, οσμών και μικροοργανισμών.
* Να διαθέτει διπλό στάδιο διήθησης με δύο πακέτα φίλτρου απόλυτου φίλτρου HEPA H14 πιστοποιημένα κατά EN1822.
* Να είναι εξοπλισμένη με σύστημα φωτοκατάλυσης και λάμπα UVC.
* Να επιτυγχάνει κατακράτηση σωματιδίων επιπέδου ISO 7 στα 0.5µm και ISO 8 στα 1 µm και 5µm σύμφωνα με το πρότυπο ISO 14644-1: ISO7 & ISO8.
* Να διαθέτει διπλή στρώση κατάλληλου ηχομονωτικού υλικού (πετροβάμβακα) κατηγορίας Α1 πάχους τουλάχιστον 25 mm για την αθόρυβη λειτουργία του.
* Το σώμα της μονάδας θα είναι κατασκευασμένο από αλουμίνιο πάχους 30 mm και θα διαθέτουν σύστημα εύκολης απόσυναρμολόγησης για εργασίες καθαρισμού, ελέγχου, συντήρησης κλπ
* Να είναι τροχήλατη για την εύκολη μετακίνησή της.
* Μέγιστος Ρυθμός Ροής 300 m3 /h
* Μέγιστο Επίπεδο Θορύβου: 41 dB(A)
* Μέγιστο Ύψος: 68 cm.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: [supplies@santorini-hospital.gr](mailto:supplies@santorini-hospital.gr) ή στο fax: 2286035459 έως τις 14.4.21 ημέρα Τετάρτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 14.09.98.80 (Προμήθεια Μηχανημάτων & Λοιπού Εξοπλισμού) του εγκεκριμένου για το 2021 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΜΑΛΑΜΑΤΕΝΙΟΣ ΒΑΣΙΛΕΙΟΣ**